**Fidúcia successòria ordenada en testament (article 71 del Decret legislatiu 79/1990)**

**Autora: Olga Cardona Guasch**

Número de protocol ..................

A .................. (*lloc*), a les .......... hores, .......... minuts del dia .................. (*data*), davant meu, Sr./Sra. .................. (*nom i cognoms del notari/ària*),

**COMPAREIX**

El Sr./Sra. .................., de .................. (*edat*), .................. (professió), ................. (*estat civil*), veí/ïna de .................., amb domicili a .................., titular del DNI/NIF.................., de veïnatge civil eivissenc.

**INTERVÉ**

L’identifico pel seu document nacional d’identitat abans consignat. Assegura tenir i té, al meu parer, la capacitat i el discerniment necessaris per a atorgar el present testament obert que jo, el notari/ària, redacto seguint les seves instruccions verbals i conformement a les següents

**DECLARACIONS**

1. Que va néixer a .................., el dia ........ de .......... de l’any ......., i que és fill/a de .................. i de .................., .................. (*escolliu: ambdós difunts/vius/el primer difunt i el segon vivent/el primer vivent i el segon difunt*).
2. Que està casat/da en .................. (*escolliu: primeres i úniques núpcies/segones núpcies/terceres núpcies*) amb .................. (*identificació del cònjuge*) i que té ....... fills del seu matrimoni que viuen i s’anomenen .................. i .................. . (*Adapteu la redacció segons el nombre de fills.*)
3. Que en el moment d’atorgar aquest testament, té nacionalitat espanyola i veïnatge civil eivissenc per naixement i/o residència continuada a l’illa d’Eivissa durant més de deu anys.
4. Que, fetes aquestes declaracions, exerceix la seva capacitat jurídica mitjançant la seva decisió lliurement informada d’atorgar el seu testament d’acord amb les següents

**DISPOSICIONS**

***Primera*. Constitució de fidúcia successòria**

Per tal d’evitar la successió intestada, i d’acord amb el que disposa l’article 71 de la Compilació del dret civil de les Illes Balears, el Sr./Sra. .................., en el supòsit d’haver mort sense haver disposat dels seus béns per a després dels seus dies, faculta el seu espòs/a, com a cònjuge sobrevivent, per tal que ordeni la successió de la persona premorta entre els seus descendents comuns. En particular, el/la faculta per a designar l’hereu/va (*o els hereus/ves*) del testador/a i establir les instruccions sobre el pagament de les llegítimes, així com ordenar llegats. Totes aquestes disposicions fetes en execució de la fidúcia successòria podrà ordenar-les l’espòs/a en el seu propi testament, en pacte successori o bé en qualsevol escriptura pública atorgada expressament a aquest fi. Així mateix, el/la faculta per a acceptar finiment, ja sigui de llegítima o de qualsevol altre dret successori, dels fills comuns o, si s’escauen, nets comuns que tinguin la qualitat de legitimaris del testador/a.

***Segona*. Revocació de testament anterior**

Mitjançant aquest testament, el testador/a revoca qualsevol disposició testamentària ordenada amb anterioritat a aquest acte.

(*signatura del notari/ària*)

*Nota: aquest formulari s’ha elaborat gràcies a la col·laboració del Govern de les Illes Balears. L’autora ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*